Osnovna škola Voćin

Trg Gospe Voćinske 2

33522 Voćin

****

**ELEMENTI I KRITERIJI VREDNOVANJA VLADANJA UČENIKA**

**OŠ VOĆIN**

Dokument su sastavili članovi Učiteljskog vijeća Osnovne škole Voćin i usvojili su ga na sjednici Učiteljskog vijeća 31. kolovoza 2023. godine.

Ravnateljica: Ines Gužvić

Na temelju Pravilnika o načinima, postupcima i elementima vrednovanja učenika u osnovnoj i srednjoj školi (NN br. 112/10) Učiteljsko vijeće Osnovne škole Voćin (u daljnjem tekstu Škola), donijelo je: 31. kolovoza 2023. Odluku o elementima i kriterijima za vrednovanje vladanja učenika.

**Napomena:** Izrazi koji se u ovom dokumentu koriste za osobe u muškome rodu, neutralni su i odnose se na osobe muškog i ženskog spola.

***Vladanje učenika*** *ponašanje je učenika na nastavi i drugim oblicima odgojno-obrazovnog rada. Sukladno čl. 72 stavak 5. Zakona o odgoju i obrazovanju u osnovnoj i srednjoj školi, opisne ocjene iz vladanja su „uzorno“, „dobro“ i „loše“.*

Sukladno čl. 73. st. 1. istog Zakona ocjenu iz vladanja utvrđuje razredno vijeće na prijedlog razrednika. Kako bi se objektivno ocijenilo vladanje učenika potrebno je pratiti i evidentirati ponašanje učenika i uvažavati Kriterije.

Razrednici su dužni upoznati učenike na satu razrednika i roditelje na roditeljskom sastanku sa sastavnicama navedenima u Kriterijima za utvrđivanje ocjene vladanja učenika.

Također, razrednici su dužni javno zaključiti i priopćiti te obrazložiti ocjenu vladanja svakom učeniku.

Pri primjeni ovih Kriterija treba voditi računa o kognitivnom, emocionalnom i socijalnom stanju učenika, što se posebno odnosi na učenike koji se školuju po redovitom programu uz individualizirani pristup ili po prilagođenom programu.

Razrednici, predmetni nastavnici, stručna služba i po potrebi ravnatelj škole vode bilješke o ponašanju učenika.

Bilješke koje se upisuju u Dnevnik rada pod rubrikom Napomene moraju sadržavati inicijale učenika, kratak opis ponašanja učenika i potpis osobe koja je bilješku zapisala. Učenika se u bilješkama ne smije vrijeđati niti etiketirati. Razrednik o bilješkama informira roditelje.

**Vladanje učenika uključuje:**

*1. odnos prema radu*

*2. odnos prema učenicima*

*3. odnos prema učiteljima i ostalim djelatnicima*

*4. odnos prema školskoj imovini te društvenom i prirodnom okružju*

***1. ODNOS PREMA RADU***

|  |  |  |
| --- | --- | --- |
| **UZORNO** | **DOBRO** | **LOŠE** |
| * redovito pohađa nastavu * odgovorno se odnosi prema radu * poštuje dogovorena pravila * ne kasni na nastavu i druge oblike odgojno-obrazovnog rada u školi * redovito nosi potreban pribor za rad i boravak u školi * prihvaća odgovornost za svoje postupke | * često kasni na nastavu i/ili druge oblike odgojno-obrazovnog rada, neopravdano izostaje s nastave * ponekad ne poštuje dogovorena pravila ponašanja za vrijeme nastave i drugih oblika odgojno‐obrazovnog rada u Školi * često ne nosi pribor i opremu * ponekad ne prepoznaje odgovornost * **učenik ima tri do pet evidencija (bilješki) gore opisanog ponašanja** | * neredovito pohađa nastavu * neodgovorno se odnosi prema radu * ne poštuje dogovorena pravila * ne donosi potreban pribor * u potpunosti zanemaruje sve školske obveze * ne prihvaća odgovornost * **učenik ima više od pet evidencija (bilješki) gore opisanog ponašanja** |

***2. ODNOS PREMA UČENICIMA***

|  |  |  |
| --- | --- | --- |
| **UZORNO** | **DOBRO** | **LOŠE** |
| * poštuje prava i raznolikost drugih učenika * nenasilno rješava sukobe * prijateljski se odnosi prema drugima, spreman je pomoći, ne ometa druge učenike u radu * ne ugrožava svoju sigurnost niti sigurnost drugih učenika | * ponekad ne poštuje prava i raznolikost drugih učenika * ponekad se neprijateljski odnosi prema drugima * ponekad nasilno rješava sukobe * ponekad ugrožava svoju sigurnost i sigurnost drugih učenika * **učenik ima tri do pet evidencija (bilješki) gore opisanog ponašanja** | * ne poštuje prava i raznolikost drugih učenika * neprijateljski se odnosi prema drugima * nasilno rješava sukobe * ugrožava svoju sigurnost i sigurnost drugih učenika * **učenik ima više od pet evidencija (bilješki) gore opisanog ponašanja** |

***3. ODNOS PREMA UČITELJIMA I OSTALIM DJELATNICIMA***

|  |  |  |
| --- | --- | --- |
| **UZORNO** | **DOBRO** | **LOŠE** |
| * poštuje učitelje i ostale djelatnike i primjereno komunicira s njima * ne ugrožava sigurnost učitelja i ostalih djelatnika * ne ometa izvođenje nastave i ostale oblike odgojno-obrazovnog rada * ne ponaša se nasilno prema učiteljima i ostalim djelatnicima | * ponekad ne poštuje učitelje i ostale djelatnike i ponekad neprimjereno komunicira s njima * ponekad ugrožava sigurnost učitelja i ostalih djelatnika * ponekad ometa izvođenje nastave i ostale oblike odgojno-obrazovnog rada * ponekad se nasilno ponaša prema učiteljima i ostalim djelatnicima * **učenik ima tri do pet evidencija (bilješki) gore opisanog ponašanja** | * ne poštuje učitelje i ostale djelatnike i neprimjereno komunicira s njima * ugrožava sigurnost učitelja i ostalih djelatnika * učestalo ometa izvođenje nastave i ostale oblike odgojno-obrazovnog rada * nasilno se ponaša prema učiteljima i ostalim djelatnicima * **učenik ima više od pet evidencija (bilješki) gore opisanog ponašanja** |

***4. ODNOS PREMA ŠKOLSKOJ IMOVINI TE DRUŠTVENOM I PRIRODNOM OKRUŽJU***

|  |  |  |
| --- | --- | --- |
| **UZORNO** | **DOBRO** | **LOŠE** |
| * učenik čuva imovinu (učenika, učitelja, školsku, javnu) * čuva knjige posuđene u školskoj knjižnici i vraća ih na vrijeme * poštuje zabranu nošenja nedozvoljenih sredstava * doprinosi ugledu Škole i kulturno se ponaša u raznim prigodama * u školu dolazi primjereno odjeven | * učenik ponekad ne čuva imovinu (učenika, učitelja, školsku, javnu) * ponekad ne čuva knjige posuđene u školskoj knjižnici i ponekad ih ne vraća na vrijeme * ponekad ne poštuje zabranu nošenja nedozvoljenih sredstava * ponekad se neprimjereno ponaša u raznim prigodama * ponekad dolazi neprimjereno odjeven * **učenik ima tri do pet evidencija (bilješki) gore opisanog ponašanja** | * učenik ne čuva imovinu (učenika, učitelja, školsku, javnu) * ne čuva knjige posuđene u školskoj knjižnici i ne vraća ih na vrijeme * ne poštuje zabranu nošenja nedozvoljenih sredstava * neprimjereno se ponaša u raznim prigodama * dolazi neprimjereno odjeven * **učenik ima više od pet evidencija (bilješki) gore opisanog ponašanja** |

**ZAVRŠNE ODREDBE**

**UZORNO VLADANJE:**

„Uzorno vladanje“ se uz navedene kriterije izriče i učeniku koji tijekom školske godine nema izrečenu pedagošku mjeru; ima izrečenu pedagošku mjeru „opomene“, ali je preuzeo odgovornost i popravio ponašanje zbog kojeg mu je mjera izrečena.

Učenik kojemu je izrečena pedagoška mjera „opomena“, a koji nije preuzeo odgovornost za svoje ponašanje i ponavlja ponašanje zbog kojega je dobio navedenu pedagošku mjeru, ne može imati uzorno vladanje.

**DOBRO VLADANJE:**

„Dobro vladanje“ se uz navedene kriterije izriče i učeniku kojemu je tijekom školske godine izrečena pedagoška mjera „ukora“, ali je preuzeo odgovornost za svoje ponašanje i popravio ponašanje zbog kojeg mu je izrečena pedagoška mjera.

Učenik kojemu je izrečena pedagoška mjera „ukora“, a koji nije preuzeo odgovornost za svoje ponašanje i ponavlja ponašanje zbog kojeg je dobio navedenu pedagošku mjeru, ne može imati dobro vladanje.

**LOŠE VLADANJE:**

„Loše vladanje“ se uz navedene kriterije izriče i učeniku kojemu je izrečena pedagoška mjera Strogog ukora, nakon čega učenik nije prihvatio odgovornost za svoje ponašanje i nije promijenio ponašanje zbog kojeg je dobio navedenu pedagošku mjeru.

U Voćinu 31. kolovoza 2023. godine.

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_